《和时登叔祖湾河舟中作》
明代·樊莹

阴风薄朝阳，方舟住溪侧。舟中有归人，怅然起忧色。

长歌巷伯章，闻者重悽恻。信知青云子，永怀在君德。

作者简介：（1434—1508）明浙江常山人，字廷璧。天顺八年进士。授行人，擢御史，出知松江府。改革粮运、赋役等法，以苏民困。弘治初，升河南按察使，清田赋积弊。迁应天府尹。守备中官蒋琮与言官攻讦，莹发其伤孝陵山脉事，琮乃下狱、充净军。官至南京刑部尚书。武宗初致仕。旋为刘瑾陷害，削籍罚米，贫困而卒。瑾败，追复官职。